襄陽歌
作者：劉過
朝代：宋

paragraphs: 十年著脚走四方，胡不歸來兮襄陽。
襄陽真是用武國，上下吳蜀天中央。
銅鞮坊裏弓作市，八邑田熟麥當糧。
一條路入秦隴去，落日彷彿見太行。
土風沉渾士奇傑，嗚嗚酒後歌聲發。
歌曰人定兮勝天，半壁久無胡日月。
買劍傾家貲，市馬託生死。
科舉非不好，行都兮萬里。
人言邊人盡粗材，卧龍高卧不肯來。
杜甫詩成米芾寫，二三子亦英雄哉。